# GT Ligako 2024ko denboraldia

GT Ligako 2024ko denboraldia Galiziako Traineruen Liga edo Ipar-mendebaldeko Traineruen Liga arraun lehiaketaren hogeita batgarren denboraldia izan zen. Gizonen A Liga ekainaren 30ean hasi zen Narón herriko uretan eta, ohi bezala, abuztuaren 24an amaitu zen Coruñan Teresa Herrera Banderarekin. Emakumeen ligak ere estropada berarekin eta egun berean eman zion bukaera txapelketari, baina denboraldia beranduago hasi zen, uztailaren 6an Redondelan hain zuzen ere. Gizonen B Liga, azkenik, emakumeen egun berean hasi zen Arousako itsasadarrean, baina Oleirosen amaitu zen abuztuaren 10ean. Guztira, 25 ontzi aritu ziren hiru txapelketetan (aurreko denboraldian bezainbeste): 7 emakumeen ligan, 12 gizonen lehen mailan eta 6 bigarrenean.
Emakumeen ligako txapelduna Chapela elkartea izan zen. Redondelako neskek nagusitasun osoz irabazi zuten bigarren garaikurra eta, guztira, 62 puntu eta jokoan izan ziren 9 banderetatik 8 eraman zituzten herrira, horien artean Teresa Herrera Bandera historian hirugarren aldiz. Dena dela, Chapelak ezin izan zuen denboraldia borobildu eta igoera play-offean ez zuen 2025ean Euskotren Ligan arraun egiteko txartela lortu. Bestalde, txapeldunordea Cesantes-Amegrove izan zen; Pabliño ontziko arraunlariek 51 puntu eta Rianxoko Bandera lortu zuten. Ohorezko txanda, azkenik, Perillok eta Rianxok osatu zuten.
Gizonen denboraldiko txapelduna, bestetik, Ares arraun elkartea izan zen. Guztira, 152 puntu eta jokoan izan ziren 13 banderetatik 11 irabazi zituzten Santa Olalla de Lubre ontziko arraunlariek. Gainera, TKE Ligara igotzeko kanporaketan bigarrenak izan zirenez, hurrengo denboraldian goreneko arraun ligan arituko dira, Chapela ez bezala. Redondelako mutilak txapeldunorde izan ziren, baina kanporaketan ezin izan zuten sanjuandarren eta arestarren erritmoa jarraitu. Ohorezko txanda, bestalde, Tiránek eta Castropolek osatu zuten. Azkenik, banderei dagokienez, banaketa zabalagoa izan zen; Aresek aipatutako 11 banderak eraman zituen herrira, eta Chapelak eta Tiránek bana.
Sailkapenaren beheko aldean, bestetik, Cesantesek maila galdu zuen. San Pedro ontziko mutilak denboraldiko motelenak izan ziren eta A Ligan arraun egiten jarraitzeko kanporaketa jokatu behar izan zuten Naróngoekin batera. Lehen mailako bi traineruak azkarrenak izan baziren ere, Redondelakoek bigarren egin zuten eta hurrengo urtean B Ligan aritu beharko dira.
Azkenik, bigarren mailari dagokionez, Cedeirak ozta-ozta irabazi zion txapelketa Pueblari eta hurrengo denboraldian Galiziako Traineruen Ligako goreneko mailan arituko dira.

## A Liga
### Partaideak

Guztira, 12 elkartek hartu zuten parte hogeita batgarren denboraldian; horietatik 6 coruñarrak izan ziren, 5 pontevedrarrak eta azkena, aldiz, asturiarra. Aurreko denboraldiarekin alderatuz gero, berritasuna Mugardos-A Cabanaren, URMEren eta Samertolameuren parte hartzea izan zen. Meirako mutilek ezin izan zioten TKE Ligan arraun egiteko postuari eutsi eta azken lekuan gelditu ziren 2023ko denboraldian. Gainontzekoen kasua bestelakoa izan zen, bi traineruak azkarrenak izan baitziren aurreko urteko B Ligan. Alde batetik, Muros elkarteak liga irabazi eta zuzenean A ligan arraun egiteko txartela lortu zuen; Esteiraina elkartearekin taldea osatu zuen 2024ko ligan parte hartzeko (Club de Remo Unión de Remeiros de Muros e Esteirana, URME). Bestetik, Mugardos-A Cabanak igoera kanporaketan lortu zuen lehen mailan arraun egiteko txartela.
Denboraldi honetan A Ligan arraun egin ez zuten taldeak, aldiz, Bueu, Puebla eta Samertolameuren B ontzia izan ziren. Lehenengoa TKE Ligako 2024ko denboraldian aritu zen arraunean, 2023an igoera erdietsi ostean; Samertolameu B, aldiz, lehorrean gelditu zen taldea osatzeko arraunlaririk lortu ez zuelako; eta A Pobra do Caramiñalgo mutilak, azkenik, B Ligan egin zuten arraun, aurreko denboraldian jaitsiera play-offean maila galdu baitzuten.

### Estropadak

Denboraldi honetan 13 estropada eta bandera izan ziren jokoan.

### Sailkapena
#### Jaitsiera/Igoera play-offa

Kanporaketa honetan 2025eko denboraldian A mailan aritzeko txartel bat egon zen jokoan eta hiru ontzik hartu zuten parte: B Ligan hirugarren postua lortu zuen Chapelaren B ontziak, eta lehen mailan azken postuetan gelditu ziren Narónek eta Cesantesek.
* Naróngo mutilek bi estropadetan markatutako denbora 46:08,79-koa izen zen; Cesanteskoek, aldiz, 46:09,13-koa.

## B Liga
### Partaideak

Denboraldi honetan 6 elkartek egin zuten arraun B Ligan; horietatik 4 coruñarrak izan ziren eta gainontzeko biak pontevedrarrak. Aurreko denboraldiarekin alderatuz gero, berritasunak Bueuren B ontziaren debuta, Cedeiraren itzulera, eta, A Ligan arraun egiteari uko egin eta gero, Pueblaren parte hartzea izan ziren.
Mugardos-A Cabanaren ontzia eta Muros elkartearena (Esteiranarekin batera, URME), bestalde, lehen mailan aritu ziren eta Amegrove elkartearena, aldiz, lehorrean gelditu zen.

### Estropadak

Denboraldi honetan 6 estropada eta bandera izan ziren jokoan.

### Sailkapena

* Puebla elkartea urtebetez zigortuta egon zen, 2024ko denboraldian A Ligan arraun egiteari uko egin baitzion; horrenbestez, Pueblako mutilek ezin izan zuten igoera play-offa jokatu eta bere postua Chapelaren bigarren ontziak bete zuen.

## Emakumeen Liga
### Partaideak

Guztira, 7 elkartek hartu zuten parte emakumeen ligaren hamahirugarren denboraldian; horietatik 4 coruñarrak izan ziren, 2 pontevedrarrak eta asturiar 1. Aurreko denboraldiarekin alderatuz gero, berritasuna Cabo da Cruzen B ontziaren parte hartzea izan zen, lehen aldiz itsasoratu zena.
Bestalde, Puebla elkartearen trainerua lehorrean gelditu zen, hiru denboraldi jarraian emakumezkoen ligan arraun egin ostean.

### Estropadak

Denboraldi honetan 9 estropada eta bandera izan ziren jokoan.

### Sailkapena
## Erreferentziak

* 1 2 3 4 (Galizieraz) "Calendario". Liga Galega de Traiñeiras. 2024.07.26
* 1 2 3 4 5 (Galizieraz) "Clubs". Liga Galega de Traiñeiras. 2024.09.02
* 1 2 (Galizieraz) «Ares revalidou o título da liga A e Chapela fixo o propio na feminina» La Voz de Galicia (Noiz kontsultatua: 2024.09.01).
* 1 2 3 4 5 6 (Galizieraz) "Resultados". ''Liga Galega de Traiñeiras. 2024.09.02
* ↑ (Gaztelaniaz) «Ares y Chapela se llevan la victoria en el Trofeo Teresa Herrera» Faro de Vigo (Noiz kontsultatua: 2024.08.26).
* ↑ "Emaitzak". Euskotren Liga. 2024.10.23
* ↑ «Ares, San Juan, Astillero eta Zumaia gorengo mailan lehiatuko dira hurrengo denboraldian» Naiz (Noiz kontsultatua: 2024.09.15).
* ↑ «Astillero eta Zumaia sailkatu dira Euskotren Ligarako, eta San Juan eta Ares, Eusko Label Ligarako» Berria (Noiz kontsultatua: 2024.09.15).
* 1 2 3 (Gaztelaniaz) «El prestigioso Teresa Herrera despide la temporada del banco fijo gallego» La Voz de Galicia (Noiz kontsultatua: 2024.08.26).
* 1 2 3 4 (Gaztelaniaz) «Club Remo Urme, el mejor ejemplo de que la unión hace la fuerza» La Voz de Galicia (Noiz kontsultatua: 2025.03.10).
* ↑ "2023ko egutegia eta emaitzak". Eusko Label Liga. 2024.01.26
* 1 2 3 4 (Galizieraz) "Resultados Históricos 2023". Liga Galega de Traiñeiras. 2025.03.10
* ↑ (Gaztelaniaz) «Amegrove renuncia a participar en la Liga Gallega de Traineras al no contar con remeros suficientes» Diario de Arousa (Noiz kontsultatua: 2024-12-09).

## Ikus, gainera

* Galiziako Traineruen Liga
* TKE Ligako 2024ko denboraldia
* KAE Ligako 2024ko denboraldia

## Kanpo estekak

* GT Ligaren webgunea